cyanic-selkie/wikianc huggingface dataset:
เซี่ยงเหลียง
ประวัติช่วงต้น
เซี่ยงเหลียงมาจากเซี่ยเซียง (下相; ซูเฉียน,เจียงซู ในทุกวันนี้) และเป็นทายาทของตระกูลที่รับใช้ รัฐฉู่ ใน ยุครณรัฐ. พ่อของเซี่ยงเหลียง เซี่ยงหยัน เป็นขุนพลที่มีชื่อเสียงจากการนำกองทัพฉู่ต่อต้านการรุกรานจากกองทัพฉินที่นำโดยขุนพล หวัง เจี่ยน, และถูกสังหารในที่รบเมื่อ 223 ปีก่อนคริสตกาล เมื่อ ฉินพิชิตฉู่.
ร.น.
ร.น. ย่อมาจาก ราชนาวี เป็นคำลงท้าย ใช้ประกอบชื่อ และยศทหารสัญญาบัตร สังกัดกองทัพเรือไทย ที่มียศตั้งแต่ เรือตรี ขึ้นไป (เว้นแต่การเขียนในราชการภายในกองทัพเรือ) เพื่อให้แตกต่าง และไม่ให้สับสนกับยศทหารสังกัดกองทัพอากาศไทย
การใช้งาน ให้ใช้ ร.น. ต่อท้ายนามสกุลเมื่อใช้ยศเป็นคำย่อไปภายนอกกองทัพเรือ แต่เป็นภายในหน่วยสังกัดกระทรวงกลาโหม เช่น นาวาตรี หม่อมหลวง ประพันธ์ สนิทวงศ์ ใช้คำย่อว่า  น.ต. ม.ล.ประพันธ์ สนิทวงศ์ ร.น. เปรียบเทียบกับ นาวาอากาศตรี ประสงค์ สุ่นศิริ หรือ น.ต.ประสงค์ สุ่นศิริ
แต่ในกรณีที่ใช้ภายในกองทัพเรือ แม้จะใช้ยศเป็นคำย่อ ก็ไม่ต้องลงท้าย ร.น. อนึ่ง ในกรณีใช้ในราชการภายนอกกระทรวงกลาโหม ต้องเขียนยศเป็นคำเต็มเสมอ และในกรณีที่เขียนยศเป็นคำเต็มทุกกรณีไม่ต้องลงท้าย ร.น.
ตัวอย่างการใช้ ใช้ภายในกองทัพเรือ น.ต.ม.ล.ประพันธ์ สนิทวงศ์, พล.ร.อ.ประชุม เครือวัลย์ ใช้ภายนอกกองทัพเรือ แต่เป็นภายในกระทรวงกลาโหม น.ต.ม.ล.ประพันธ์ สนิทวงศ์ ร.น., พล.ร.อ.ประชุม เครือวัลย์ ร.น. ใช้ภายนอกกระทรวงกลาโหม นาวาตรี หม่อมหลวง ประพันธ์ สนิทวงศ์, พลเรือเอก ประชุม เครือวัลย์
สงครามกลางเมืองลาว
สงครามกลางเมืองลาว (พ.ศ. 2502-2518) บ้างเรียก การปฏิวัติลาว เป็นการสู้รบระหว่างฝ่ายคอมมิวนิสต์ (ปะเทดลาว) ซึ่งส่วนใหญ่มีเชื้อสายมาจากชาวลาวในประเทศเวียดนามเหนือ กับรัฐบาลราชอาณาจักรลาว โดยทั้งฝ่ายขวาและฝ่ายซ้ายต่างก็ได้รับการสนับสนุนจากมหาอำนาจแห่งสงครามเย็น ในหมู่ทหารอเมริกันจากกองกิจการพิเศษ หน่วยสืบราชการลับกลางแห่งสหรัฐอเมริกา และทหารผ่านศึกชาวม้งเรียกสงครามนี้ว่า สงครามลับ (Secret War)
ราชอาณาจักรลาวกลายเป็นสมรภูมิลับระหว่างฝ่ายต่าง ๆ ในสงครามเวียดนาม สนธิสัญญาไมตรีและสมาคมฝรั่งเศส-ลาวที่ลงนามในวันที่ 22 ตุลาคม พ.ศ. 2496 ส่งผลให้ฝรั่งเศสถ่ายโอนอำนาจที่เหลือคืนให้กับรัฐบาลลาวในระบอบกษัตริย์ ยกเว้นอำนาจควบคุมการทหาร โดยสนธิสัญญาไม่มีตัวแทนจากขบวนการลาวอิสระ ซึ่งเป็นกองกำลังติดอาวุธซึ่งมีความคิดต่อต้านการล่าอาณานิคมและสนับสนุนแนวคิดชาตินิยม ได้ร่วมลงนามด้วย สนธิสัญญายังสถาปนาให้ลาวเป็นสมาชิกซึ่งมีสถานะเป็นเอกราชในสหภาพฝรั่งเศส หลังจากที่สนธิสัญญาได้รับการลงนาม ก็มีการต่อสู้กันทางการเมืองระหว่างฝ่ายนิยมความเป็นกลาง นำโดยเจ้าสุวรรณภูมา รัตนวงศา, ฝ่ายขวา นำโดยเจ้าบุญอุ้ม ณ จำปาศักดิ์ และฝ่ายซ้าย ในนามแนวร่วมรักชาติลาว นำโดยเจ้าสุภานุวงศ์ และไกสอน พมวิหาน นายกรัฐมนตรีในอนาคต มีความพยายามหลายครั้งที่จะจัดตั้งรัฐบาลผสม จนกระทั่งสามารถจัดตั้งรัฐบาลสามพรรคได้สำเร็จ โดยจัดตั้งขึ้นที่นครเวียงจันทน์
ภาพรวม
จากการประชุมเจนีวาใน พ.ศ. 2497 ลาวได้ประกาศให้ตนเองเป็นรัฐที่เป็นกลาง อย่างไรก็ตาม กองทัพประชาชนเวียดนาม (PAVN) ยังคงปฏิบัติการอยู่ในทั้งภาคเหนือและภาคตะวันออกเฉียงใต้ของลาว มีความพยายามหลายครั้งตั้งแต่ พ.ศ. 2497 ในการบังคับกองกำลังเวียดนามเหนือให้ออกจากประเทศลาว แต่ไม่ว่าจะด้วยข้อตกลง หรือคำยินยอมใด ๆ ก็ไม่สามารถทำให้รัฐบาลฮานอย ซึ่งตั้งใจที่จะไม่ทิ้งสหายคอมมิวนิสต์ชาวลาวไป ออกไปจากประเทศได้
ฝ่ายเวียดนามเหนือจัดตั้งเส้นทางเสบียงโฮจิมินห์ขึ้นมา ในภาคตะวันออกเฉียงเหนือของลาว ซึ่งมีชายแดนติดเวียดนามอยู่ เส้นทางเสบียงถูกสร้างขึ้นมาเพื่อให้ทหารเวียดนามเหนือสามารถแทรกซึมเข้าไปในเวียดนามใต้ได้ ทั้งยังเป็นเส้นทางในการส่งเสบียงไปเพื่อช่วยเหลือแนวร่วมปลดปล่อยแห่งชาติเวียดนามใต้อีกด้วย
ฝ่ายเวียดนามเหนือมีกำลังทหารเป็นจำนวนมากอยู่ทางตอนเหนือของลาว ซึ่งทำหน้าที่เป็นกำลังสนับสนุนกลุ่มกบฏคอมมิวนิสต์ปะเทดลาว และเป็นการเพิ่มแรงกดดันให้กับรัฐบาลลาวในระบอบกษัตริย์
หน่วยสืบราชการลับกลางแห่งสหรัฐอเมริกา (CIA) ที่ต้องการจะรบกวนปฏิบัติการณ์ในลาวโดยไม่ใช้กำลังทหาร ตอบโต้เวียดนามเหนือด้วยการฝึกกองโจรที่ประกอบด้วยชาวเขาบนดอยลาวประมาณ 30,000 คน ซึ่งส่วนใหญ่เป็นชาวเผ่าม้ง กับชาวเผ่าเมี่ยนกับชาวเผ่าขมุอีกบางส่วน นำโดยนายพลหวังเปา จากกองทัพบกลาว ซึ่งมีเชื้อสายเป็นชาวม้ง กองทัพนี้ได้รับการสนับสนุนจากสายการบินแอร์อเมริกา (ซึ่ง CIA ควบคุมอยู่อย่างลับ ๆ), ประเทศไทย, กองทัพอากาศลาว และปฏิบัติการลับทางอากาศที่ควบคุมโดยเอกอัครราชทูตสหรัฐ ประจำประเทศลาว เพื่อต่อสู้กับกองทัพประชาชนเวียดนาม, แนวร่วมปลดปล่อยแห่งชาติ (NLF) และสหายปะเทดลาว ซึ่งผลการรบออกมาโดยที่ต่างฝ่ายต่างก็ยังคุมเชิงกันอยู่ แต่ก็ยังส่งผลดีต่อสหรัฐ อย่างมากในสงครามเวียดนาม
ความเป็นไปของสงครามทางตอนเหนือขึ้นอยู่กับสภาพภูมิอากาศในแต่ละช่วงเวลาของปี เมื่อฤดูแล้งเริ่มต้นขึ้น ซึ่งมักอยู่ในช่วงเดือนพฤศจิกายนหรือธันวาคม ปฏิบัติการณ์ทางทหารของทหารเวียดนามเหนือก็เริ่มต้นขึ้นเช่นกัน โดยทหารใหม่และเสบียงจะเดินทางจากเวียดนามเหนือลงมาตามทางที่แห้งพอจะเดินผ่านได้ ซึ่งอาจจะเริ่มเดินทางมาจากเดียนเบียนฟู ผ่านทางหลวงสภาพดีของแขวงพงสาลีลงมา หรืออาจจะผ่านทางสาย 7 ที่อยู่ทางตะวันออกเฉียงเหนือของทุ่งไหหิน กองทัพลับของ CIA จะยอมหลีกทางให้ โดยจะทำการก่อกวน PAVN และปะเทดลาวก่อนที่จะถอนกำลังออกไป จากนั้นกองควบคุมการบินระวังหน้าเรเวน (Raven FACs) จะสั่งให้โจมตีฝ่ายคอมมิวนิสต์ทางอากาศด้วยเครื่องบินไอพ่นของกองทัพอากาศสหรัฐ และกองทัพอากาศลาวก็จะโจมตีด้วยรถถัง ที-28 เพื่อป้องกันไม่ให้ฝ่ายคอมมิวนิสต์ยึดครองนครเวียงจันทน์และหลวงพระบางได้สำเร็จ เมื่อฤดูฝนมาถึงในอีก 6 เดือนต่อมา ฝนที่ตกลงมาจะทำให้เส้นทางเสบียงของเวียดนามเหนือใช้การไม่ได้ จากนั้นฝ่ายเวียดนามก็จะต้องล่าถอยกลับไปยังประเทศของตนเอง
ในขณะเดียวกัน การสู้รบในบริเวณด้ามขวานทางตอนตะวันออกเฉียงใต้ เป็นการสู้รบเพื่อทำลายเส้นทางเสบียงโฮจิมินห์ ซึ่งส่วนมากแล้วมักจะเป็นการโจมตีทางอากาศจากกองทัพอากาศและกองทัพเรือสหรัฐ เนื่องจากข้อจำกัดทางการเมืองทำให้ไม่สามารถโจมตีเส้นทางเสบียงทางบกได้ Raven FACs ยังเป็นผู้สั่งการโจมตีทางอากาศในภูมิภาคนี้ด้วย ในขณะที่กองควบคุมการบินระวังหน้าอื่น ๆ จากเวียดนามใต้ อย่างเช่น Covey FACs จากกองบินยุทธวิธีสนับสนุนทางอากาศที่ 20 และ Nail FACs จากกองบินยุทธวิธีสนับสนุนทางอากาศที่ 23 ก็ทำการสั่งการโจมตีเช่นกัน การโจมตีทางอากาศอื่น ๆ จะได้รับการวางแผนล่วงหน้า โดยการประสานงานการยุทธทางอากาศโดยรวมจะถูกควบคุมโดยศูนย์ควบคุมและบัญชาการทางอากาศ
บางครั้งสื่อในสหรัฐ จะรายงานถึงความขัดแย้งในลาว โดยเรียกความขัดแย้งนี้ว่า "สงครามลับในลาวของ CIA" เนื่องจากข้อมูลเกี่ยวกับความขัดแย้งไม่สามารถเข้าถึงได้ เพราะรัฐบาลปฏิเสธว่าความขัดแย้งดังกล่าวเกิดขึ้น การปฏิเสธจากรัฐบาลสหรัฐ ถูกพิจารณาว่าจำเป็นเนื่องจากทั้งรัฐบาลเวียดนามเหนือและรัฐบาลสหรัฐ ต่างก็ลงนามในข้อตกลงว่าด้วยความเป็นกลางของลาว แต่ในทางปฏิบัติ สหรัฐ ถือว่าการเข้าไปแทรกแซงนั้นจำเป็น เนื่องจากเวียดนามเหนือนั้นสามารถยึดครองพื้นที่ขนาดใหญ่ในประเทศลาว อีกทั้งบทบาทของเวียดนามเหนือในลาวก็มีมากไม่แพ้กัน ถึงกระนั้น แม้รัฐบาลสหรัฐ จะปฏิเสธว่าได้เข้าไปเกี่ยวข้อง แต่สงครามกลางเมืองลาวก็ถือเป็นปฏิบัติการณ์ลับที่ใหญ่ทุกสุดของสหรัฐ ก่อนหน้าสงครามโซเวียต–อัฟกานิสถาน มีการทิ้งระเบิดอย่างต่อเนื่องในดินแดนของลาวที่เวียดนามเหนือควบคุมอยู่ โดยเครื่องบินของสหรัฐ ซึ่งถือว่าเป็นการยุทธที่มีการทิ้งระเบิดหนักหน่วงที่สุดในประวัติศาสตร์ เจตจำนงค์ของสหรัฐ นั้นไม่พ้นการต่อสู้เพื่อเอาชนะสงครามเย็นด้วยการจำกัดการแพร่กระจายระบอบสังคมนิยม ซึ่งมาจากนโยบายของสาธารณรัฐประชาชนจีนและสหภาพสาธารณรัฐสังคมนิยมโซเวียตในการเผยแพร่ระบอบคอมมิวนิสต์ด้วยการบ่อนทำลายและการก่อกบฏ
ปฏิกิริยาของรัฐบาลประเทศไทย
ด้านประเทศไทยได้มีการประกาศสถานการณ์ฉุกเฉินในจังหวัดแม่ฮ่องสอน เชียงราย เชียงใหม่ น่าน เลย นครพนม หนองคาย อุดรธานี และอุบลราชธานี ในวันที่ 25 ธันวาคม พ.ศ. 2496 และได้มีการประกาศสถานการณ์ในจังหวัดอุตรดิตถ์ สกลนคร และศรีสะเกษ ในวันที่ 28 ธันวาคม พ.ศ. 2496 ต่อมารัฐบาลไทยได้สั่งให้ประชาชนอยู่ในเคหะสถานตั้งแต่เวลาเที่ยงคืนถึงตี5 ในเขตเทศบาลเมืองหนองคาย ตำบลท่าบ่อ อำเภอท่าบ่อ ตำบลจุมพล อำเภอโพนพิสัย ตำบลบึงกาฬ อำเภอบึงกาฬ จังหวัดหนองคาย กับในเทศบาลเมืองนครพนม ตำบลอุเทน อำเภออุเทน ตำบลบ้านแพง กิ่งอำเภอบ้านแพง ตำบลธาตุพนม อำเภอธาตุพนม ตำบลมุกดาหาร อำเภอมุกดาหาร ตำบลศรีบุญเรือง ตำบลนาแก อำเภอนาแก จังหวัดนครพนม ในวันที่ 11 มกราคม พ.ศ. 2497และออกคำสั่งห้ามชุมนุมเกิน 5 คน ในวันเดียวกัน
ในวันที่ 11 มกราคม พ.ศ. 2497 รัฐบาลได้ออกข้อบังคับตามพระราชบัญญัติในสถานการณ์ฉุกเฉิน พ.ศ. 2495 โดยห้ามคนต่างชาติกักตุนสินค้า เรี่ยไรสินค้า ชวนคนไทยให้ก่อการเป็นปฏิปักษ์ต่อราชอาณาจักรหรือแม้แต่ให้ที่อยู่คนไทยเพื่อก่อการเป็นปฏิปักษ์ต่อเจ้าหน้าที่
ในวันที่ 2 มีนาคม พ.ศ. 2500 รัฐบาลได้ประกาศสถานการณ์ฉุกเฉินทั่วราชอาณาจักร และในวันที่ 16 กันยายน พ.ศ. 2500 รัฐบาลได้ประกาศกฎอัยการศึกทั่วราชอาณาจักร
ต่อมาในวันที่ 16 มิถุนายน พ.ศ. 2501 มีการยกเลิก ประกาศสถานการณ์ฉุกเฉินในจังหวัดแม่ฮ่องสอน เชียงราย เชียงใหม่ น่าน เลย นครพนม หนองคาย อุดรธานี อุตรดิตถ์ สกลนคร ศรีสะเกษ อุบลราชธานี และเขตท้องที่อำเภอหาดใหญ่ จังหวัดสงขลา อำเภอบันนังสตา จังหวัดยะลา
ไชคอฟสกี (ภาพยนตร์)
ไชคอฟสกี (Чайковский) เป็นภาพยนตร์อัตชีวประวัติของสหภาพโซเวียต กำกับโดย Igor Talankin โดย อีนโนเคนตี สโมคตูนอฟสกี ได้ถูกรับเลือกให้รับบทเป็น ปิออตร์ อิลิช ไชคอฟสกี คีตกวีชาวรัสเซีย นอกจากนี้ ไชคอฟสกี ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม และ สาขาดนตรีประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 44 ในปี ค.ศ. 1971
สตรีทไฟเตอร์ X เทคเคน
สตรีทไฟท์เตอร์ x เทคเคน (ストリートファイター X 鉄拳; Street Fighter X Tekken) เป็นเกมต่อสู้ข้ามฝั่ง ซึ่งได้รับการพัฒนาโดยบริษัทแคปคอม โดยได้มีการประกาศถึงเกมดังกล่าวในงานซานอิเอโก คอมิก-คอน 2010 โดยคุณโยชิโนริ โอโนะ ซึ่งเป็นตัวแทนผลิตจากแคปคอม และกำหนดวางจำหน่ายในระบบเพลย์สเตชัน 3 และเอกซ์บอกซ์ 360
มีการปรากฏตัวของตัวละครจากซีรีส์สตรีทไฟท์เตอร์และเทคเคน ซึ่งนัมโคเป็นฝ่ายอำนวยการด้านลิขสิทธิ์ตัวละครจากเทคเคน รูปแบบการเล่นยืนพื้นมาจาก สตรีทไฟท์เตอร์ IV เป็นหลัก โดยมีรูปแบบที่นอกเหนือออกมาจากเกมชุดเทคเคน ภาพสาธิตที่แสดงเกมในงานซานอิเอโก คอมิก-คอน ได้เผยฉากตัวละคร ริว ซึ่งทำการต่อสู้กับ คาซูยะ มิชิม่า โดยมีการแท็กทีมกับชุนลีจากสตรีทไฟท์เตอร์ กับ นีน่า วิลเลี่ยมส์ จากเทคเคน เหล่าตัวละครต่างแสดงท่าไม้ตายซูเปอร์คอมโบที่ทรงอานุภาพโดยมีการผสานการโจมตีร่วมกับเพื่อนร่วมทีม
ในระหว่างการประกาศ คุณคัตสึฮิโร่ ฮาราดะ ยังทำให้เราได้พบว่าจะมีโครงการที่สัมพันธ์กับเกมนี้ในเวอร์ชันอื่นอีก ซึ่งจะถูกพัฒนาโดยนัมโค ซึ่งคุณฮาราดะถือเป็นตัวแปรสำหรับเกมต่อสู้ข้ามฝั่งที่ผลิตขึ้นโดยนัมโค โดยคาดว่าระบบการเล่นส่วนใหญ่ของเวอร์ชันนี้จะคล้ายกันกับเทคเคน 6 (บางทีอาจคล้ายกับเทคเคน แท็กทัวร์นาเมนท์ ที่มีระบบการแท็กทีมแบบเดียวกับของเวอร์ชันแคปคอมในปัจจุบัน)
สตรีทไฟท์เตอร์ x เทคเคน ไม่ใช่เกมชุดแรกที่สองบริษัทดังกล่าวผลิตร่วมกัน ซึ่งก่อนหน้านี้พวกเขาได้วางจำหน่ายเกมต่อสู้ข้ามฝั่งสำหรับระบบเพลย์สเตชัน 2 ซึ่งมีชื่อว่า นัมโค x แคปคอม ในปีค.ศ. 2005 อย่างไรก็ตาม เกมชุดดังกล่าวก็ไม่ได้มีเฉพาะตัวละครจากสตรีทไฟท์เตอร์หรือจากเทคเคนเท่านั้น หากแต่ประกอบด้วยตัวละครที่หลากหลายจากแคปคอมและนัมโคแทน ซึ่งนัมโค x แคปคอม มีรูปแบบการเล่นเป็นโรลเพลย์อิงเกม ส่วนสตรีทไฟท์เตอร์ x เทคเคน กับ เทคเคน x สตรีทไฟท์เตอร์ มีรูปแบบการเล่นแบบเกมต่อสู้ ซึ่งเป็นรูปแบบการเล่นที่ผลิตขึ้นโดยแคปคอมกับนัมโค
รูปแบบการเล่น
และมีเกมอื่นที่ได้รับการอ้างถึงภายในเกมนี้ด้วย ดังเช่น ไดโนไครซิส ซึ่งเป็นฉากหนึ่งที่ปรากฏในเกม
ตัวละคร
จากภาพสาธิตที่แสดงในงานซานอิเอโก คอมิก-คอน ได้แสดงตัวละครที่สามารถใช้เล่น 4 ราย และมีการปรากฏตัวของแดน ฮิบิกิในเทรลเลอร์สตัวอย่างเกม แต่ยังไม่ได้มีสถานการณ์ที่ระบุว่าจะมีบทบาทเป็นตัวละครหลักในเกม ทั้งยังมีร็อคแมน และแพ็คแมนปรากฏในช่วงท้ายของเทรลเลอร์สชุดนี้ในกราฟิกพิกเซลแบบดั้งเดิม ซึ่งเป็นการอ้างถึงการร่วมมือกันระหว่างบริษัททั้งสอง โดยร็อคแมนเป็นตัวละครจากแคปคอม และแพ็คแมนเป็นตัวละครจากนัมโค รวมทั้งแนนซี่ MI847J จากเทคเคน 6 กับเซิร์ฟบอทส์จากร็อคแมนซีรีส์ก็มาปรากฏร่วมในฉากหลังของเกมด้วยเช่นกัน ในการประชาสัมพันธ์ ค.ศ. 2011 ได้มีการเปิดเผยตัวละครเพิ่มเติมอีกหกราย ซึ่งได้แก่ตัวละครจากสตรีทไฟท์เตอร์อย่าง เคน, ไกล์ และอาเบล พร้อมด้วยตัวละครจากเทคเคนอย่าง คิง, มาร์ดัค และบ็อบ ส่วน จิน คาซามะ ได้รับการอ้างถึงในฉากภาพยนตร์ และตัวอย่างในทวิตเตอร์ของโอโนะ รวมถึงแคมมี่ ที่ได้การยืนยันเป็นตัวละครลำดับที่สิบเอ็ด ตลอดจนภาพบางส่วนของหน้าจอเลือกตัวละครได้เปิดเผยถึงสกัดเป็นรายที่สิบสอง รวมถึงมีตัวละครลับอีกสองรายที่ซ่อนอยู่ในระบบเพลย์สเตชันวิต้า
การพัฒนา
ก่อนจะมีการแข่งขันที่งาน EVO 2010 ที่ลาสเวกัส รัฐเนวาดา โยชิโนริ โอโนะ ได้มีการล้อเล่นถึงว่าจะมีการประกาศถึงเกมดาร์คสทอล์คเกอร์ภาคใหม่ ก่อนการแข่งขันซูเปอร์สตรีทไฟท์เตอร์ IV รอบไฟนอล ของงาน EVO 2010 จะเริ่มขึ้น โอโนะ ได้มีการพบหน้ากับ คัตสุฮิโร่ ฮาราดะ ซึ่งเป็นโปรดิวเซอร์ของเทคเคนภายหลังจากการที่มีการล้อเล่นเกี่ยวกับเกม ที่มีถึงการประกาศอย่างเป็นทางการในงานซานดิเอโก คอมิค-คอน อินเตอร์เนชั่นแนล 2010
ในขณะที่ซูเปอร์สตรีทไฟท์เตอร์ได้ปรากฏในงานคอมิค-คอน ฮาราดะได้ปรากฏตัวแยกออกจากฝูงชน และไปสู่ช่วงของการแจกเกมชุดเทคเคน 6 ซึ่งมีทั้งการส่งเสียงเชียร์และโห่ร้องด้วยความยินดี หลังจากนั้น โอโนะ และฮาราดะได้ยืนยันถึงการมีอยู่ของ สตรีทไฟท์เตอร์ X เทคเคน ทั้งคู่ได้นำเสนอเทรลเลอร์สตัวอย่างเกม กับฟุตเทจของสตรีทไฟท์เตอร์ X เทคเคน ที่ได้จัดแสดงในงานคอมิค-คอน
ระหว่างการประกาศ ฮาราดะยังแสดงท่าทีว่าเขายังมีโครงการที่เกี่ยวข้องที่ มีรูปแบบคล้ายกัน ซึ่งจะได้รับการพัฒนาโดยนัมโค ในฐานะที่นัมโคเป็นผู้รับผิดชอบของการผลิตเกมชุดนี้ ซึ่งมีรูปแบบการเล่นเช่นเดียวกับเทคเคน
นี่ไม่ใช่ครั้งแรกที่นัมโคและแคปคอมที่ได้ทำเกมร่วมกัน เนื่องจากพวกเขาเคยเปิดตัวเกมข้ามฝั่งในญี่ปุ่นช่วง ค.ศ. 2005 สำหรับเพลย์สเตชัน 2 โดยให้ชื่อว่า นัมโค x แคปคอม มาแล้วครั้งหนึ่ง อย่างไรก็ตาม เกมดังกล่าวไม่ได้ประกอบไปด้วยตัวละครเฉพาะในโลกของสตรีทไฟท์เตอร์หรือเท คเคนเท่านั้น หากแต่ประกอบไปด้วยตัวละครจากโลกของแคปคอมกับนัมโคทั้งชุด นัมโค x แคปคอม นั้นเป็นโรลเพลย์อิงเกม ในขณะที่ เทคเคน X สตรีทไฟท์เตอร์ กับ สตรีทไฟท์เตอร์ X เทคเคน ต่างเป็นเกมต่อสู้ชุดแรกที่ได้รับการผลิตโดยนัมโคกับแคปคอม
ทางแคปคอมคาดว่าจะสามารถทำยอดจำหน่ายได้ที่ 2 ล้านชุดทั่วโลกภายในวันที่ 31 มีนาคม ค.ศ. 2012
จังหวัดดาเวาเดโอโร
ดาเวาเดโอโร (Davao de Oro) มีชื่อเดิมว่า ลัมบักนางโคมโปสเตลา (Lambak ng Compostela; Compostela Valley; Kawalogang Kompostela) และมักถูกเรียกสั้น ๆ ว่า โคมบัล (ComVal) เป็นจังหวัดในเขตดาเบา ประเทศฟิลิปปินส์ เคยเป็นส่วนหนึ่งของจังหวัดฮีลากังดาเบา จนกระทั่งได้รับการจัดตั้งในปี ค.ศ. 1998 จึงเป็นจังหวัดที่ใหม่เป็นอันดับที่ 4 ของประเทศ เมืองศูนย์กลางของจังหวัดคือนาบุนตูรัน ผู้ว่าราชการจังหวัดคนแรกคือโฮเซ คาบัลเยโร
อายา
อายา เป็นพระมเหสีของฟาโรห์แห่งอียิปต์โบราณของราชวงศ์ที่สิบสาม (ระหว่าง 1803 ถึง 1649 ปีก่อนคริสตกาล)
พระองค์เป็นที่รู้จักจากสองแหล่ง พระนางอายาปรากฏบนภาพสลักในวอร์ซบูร์ก จากแหล่งข้อมูลนี้เป็นที่ชัดเจนว่าพระองค์เป็นส่วนหนึ่งของครอบครัวผู้มีอิทธิพลของศาลสูงและมีส่วนเกี่ยวข้องกับอัครมหาเสนาบดีนามว่า อังค์คุ
โรงเรียนมหาวิชานุกูล
ประวัติโรงเรียน
อาคารหลังแรกเป็นอาคารไม้ชั้นเดียวมี 3 ห้องเรียน สูงจากพื้นดิน 50 เซนติเมตร มีบันไดขึ้นลงหัวท้ายข้างละ 1 บันได ทำการสอนตั้งแต่ชั้นประถมศึกษาปีที่ 5 ถึงชั้นประถมศึกษาปีที่ 7 ปีแรกเปิดรับนักเรียนที่จบชั้นประถมศึกษาปีที่ 4 จากโรงเรียนหลักเมืองมหาสารคาม มาเรียน มี นายจวง อุทัยแพน เป็นผู้บริหารคนแรก
พ.ศ. 2503 เปลี่ยนเป็นโรงเรียนประถมศึกษา รับนักเรียนทั้งประถมศึกษาตอนต้น และประถมศึกษาตอนปลาย (ชั้น ป.1 -ป.4 ชั้น ป.5-ป.7) ตามแผนการศึกษาแห่งชาติ พ.ศ. 2503
พ.ศ. 2505 ตัดโอนชั้นประถมศึกษาตอนต้นออก คงมีเฉพาะชั้นประถมศึกษาตอนปลาย
พ.ศ. 2520 เปลี่ยนเป็นโรงเรียนมัธยมศึกษาตอนต้น ตามนโยบายของกระทรวงศึกษาธิการโดยกระทวรงมีนโยบายให้โรงเรียนที่สังกัดกรมสามัญศึกษาที่เปิดสอนระดับประถมศึกษาตอนปลาย เปลี่ยนเป็นโรงเรียนมัธยมศึกษาทั้งหมด ดังนั้นโรงเรียนจึงงดรับชั้นประถมศึกษาปีที่ 5 และเปิดรับชั้น ม.1 แทน
พ.ศ. 2521 เปลี่ยนกลับมาเป็นโรงเรียนประถมศึกษาตามนโยบายของกระทรวงศึกษาธิการ
พ.ศ. 2522 ยุบโรงเรียนแล้วตั้งเป็นโรงเรียนมัธยมศึกษาตอนต้นรับนักเรียนแบบสหศึกษา
ในปี พ.ศ. 2526 ได้ย้ายมาตั้งที่บริเวณหลังสถานีวิทยุกระจายเสียงทหารอากาศมหาสารคาม ที่ทางผ่านทางหลวงหมายเลข 23 มีเนื้อที่ 79 ไร่ 2 งาน 88 ตารางวาถือเป็นหน่วยงานราชการหน่วยงานแรก ที่ย้ายออกมาจากตัวเมือง เพื่อเป็นการขยายความเจริญของเมือง และในเวลาต่อมาก็ได้มีอีกหลายหน่วยงานที่ ย้ายออกจากตัวเมืองมาอยู่ในละแวกเดียวกัน
พ.ศ. 2527 ได้รับอนุมัติให้ขายชั้นเรียนจนถึงมัธยมศึกษาตอนปลาย
พ.ศ. 2546 ได้รับรางวัลชนะเลิศห้องสมุดเหรียญทอง โรงเรียนขนาดกลางของอำเภอเมือง  จังหวัดมหาสารคาม
พ.ศ. 2550 ได้ผ่านการรับรองผลประเมินมาตรฐานคุณภาพการศึกษาจาก สำนักงานรับรองมาตรฐานและประเมินคุณภาพการศึกษา (องค์การมหาชน) และในวันที่ 14 - 15 ม.ค. 2551 เป็นรอบที่สอง
พ.ศ. 2551 เข้าโครงการโรงเรียนในฝัน โรงเรียนดีใกล้บ้าน โครงการกรุงไทยสานฝัน
พ.ศ. 2552 เข้าโครงการโรงเรียนพร้อมใช้หลักสูตรแกนกลาง การศึกษาขั้นพื้นฐาน พ.ศ. 2551
พ.ศ. 2554 ได้รับมอบที่ดินราชพัสดุ พร้อมสิ่งปลูกสร้าง 2 รายการ เพื่อให้สำนักงานเขตพื้นที่การศึกษามัธยมศึกษา เขต 26 ใช้ประโยชน์เป็นที่ตั้งอาคารและก่อสร้างอาคาร เนื้อที่ 5 ไร่ 74 ตารางวา
อีกทั้งโรงเรียนมหาวิชานุกูลยังได้รับรางวัลโรงเรียนดีเด่นด้านผู้ส่งเสริมการอนุรักษ์พลังงานทดแทน สถานศึกษาพอเพียงต้นแบบ และโรงเรียนต้นแบบด้านการจัดกิจกรรมการเรียนรู้เพศศึกษารอบด้าน
อาคาร สถานที่
โรงเรียนมหาวิชานุกูล มีเนื้อที่ 22 ไร่ 2 งาน 14 ตารางวา ตั้งอยู่ที่ หมู่ที่ 12 บ้านโนนสำราญ ถนนเลี่ยงเมือง มหาสารคาม - ร้อยเอ็ด ตำบลแวงน่าง อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์ราชการจังหวัดมหาสารคาม ห่างจากตัวจังหวัดมหาสารคาม 5 กิโลเมตร ภายในประกอบด้วยอาคารเรียนถาวร 3 หลัง อาคารเอนกประสงค์ 2 หลัง โรงอาหาร สนามวอลเลย์บอล สนามฟุตบอลและสนามสนามบาสเกตบอล
หลักสูตร
โรงเรียนมหาวิชานุกูลเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
ทอง ขุน
ทอง ขุน  (ថោង ខុន; เกิดเมื่อวันที่ 23 พฤศจิกายน ค.ศ. 1951) เป็นนักการเมืองชาวกัมพูชา เป็นสมาชิกสภาผู้แทนราษฎรสังกัดพรรคประชาชนกัมพูชา โดยเป็นผู้แทนราษฎรจากจังหวัดกำปงธม ในรัฐสภากัมพูชา ตั้งแต่ปี ค.ศ. 2003  ซึ่งปัจจุบันดำรงตำแหน่งรัฐมนตรีว่าการกระทรวงการท่องเที่ยว ตั้งแต่วันที่ 30 พฤศจิกายน ค.ศ. 1998
ออร์เคสตราลสวีต (บัค)
ออร์เคสตราลสวีต (Orchestral Suites) หรือบางครั้งเรียกเป็นภาษาฝรั่งเศสว่า อูแวร์ตูร์ (Ouvertures) จำนวน 4 ชิ้นของโยฮัน เซบัสทีอัน บัค มีรหัสแคตาล็อก BWV 1066–1069 เป็นผลงานประพันธ์ในช่วงปี ค.ศ. 1725 ถึง 1735 ขณะบัคใช้ชีวิตอยู่ที่เมืองไลพ์ซิจ เป็นดนตรีแบบบาโรกที่เปิดตัวด้วยทำนองเชื่องช้า และตามด้วยท่อนฟิวก์ที่เร่งจังหวะเร็วขึ้น
ออร์เคสตราลสวีตของบัค มี 4 ชิ้น ได้แก่
อูแวร์ตูร์หมายเลข 1 ในบันไดเสียง ซี เมเจอร์
อูแวร์ตูร์หมายเลข 1 ในบันไดเสียง ซี เมเจอร์ (Ouverture No. 1 in C major, BWV 1066) แบ่งเป็น 7 มูฟเมนต์ ได้แก่
อูแวร์ตูร์หมายเลข 2 ในบันไดเสียง บี ไมเนอร์
อูแวร์ตูร์หมายเลข 2 ในบันไดเสียง บี ไมเนอร์ (Ouverture No. 2 in B minor, BWV 1067) แบ่งเป็น 7 มูฟเมนต์ ได้แก่ มูฟเมนต์ที่ 7 ชื่อ Badinerie มักนิยมนำไปบรรเลงเดี่ยวฟลูต
อูแวร์ตูร์หมายเลข 3 ในบันไดเสียง ดี เมเจอร์
อูแวร์ตูร์หมายเลข 3 ในบันไดเสียง ดี เมเจอร์ (Ouverture No. 3 in D major, BWV 1068) แบ่งเป็น 5 มูฟเมนต์ ได้แก่ มูฟเมนต์ที่ 2 ชื่อ Air กลายเป็นชิ้นงานดนตรีบาโรกที่ได้รับความนิยมที่สุด โดยเฉพาะเมื่อออกุสต์ วิลเฮล์ม (1845-1908) นักไวโอลินชาวเยอรมัน นำไปเรียบเรียงใหม่ ใช้ชื่อว่า Air on the G String
อูแวร์ตูร์หมายเลข 4 ในบันไดเสียง ดี เมเจอร์
อูแวร์ตูร์หมายเลข 4 ในบันไดเสียง ดี เมเจอร์ (Ouverture No. 4 in D major, BWV 1069) แบ่งเป็น 5 มูฟเมนต์ ได้แก่
เขียว รามี
เขียว รามี  (เกิดเมื่อวันที่ 13 กันยายน ค.ศ. 1963) เป็นนักการเมืองชาวกัมพูชา  เป็นสมาชิกสภาผู้แทนราษฎรพรรคประชาชนกัมพูชา ปัจจุบันดำรงตำแหน่งรัฐมนตรีประจำสำนักสภา
เทศบาลตำบลในเมือง (อำเภอบ้านไผ่)
ระวังสับสนชื่อคล้ายกัน เทศบาลตำบลในเมือง
เทศบาลตำบลในเมือง ตั้งอยู่ตำบลในเมือง อำเภอบ้านไผ่ จังหวัดขอนแก่น ตั้งอยู่ห่างจากที่ทำการอำเภอบ้านไผ่  ประมาณ  4.00  กิโลเมตร พื้นที่เป็นที่ลุ่มสลับดอน ลักษณะเป็นคลื่นลอนลาดถึงลูกคลื่นลอนชันเล็กน้อย มีบางแห่งเป็นที่ลาบเรียงถึงค่อนข้างเรียบ ระดับความสูงถึง 210 รูปร่างตำบลเป็นรูปคล้ายรูปธง เป็นแนวยาวจากทิศใต้ไปยังทิศเหนือ มีทางรถไฟเป็นเขตกั้นทางทิศตะวันตกของเทศบาล
ที่ตั้งและอาณาเขต
เทศบาลตำบลในเมืองตั้งอยู่ทางทิศเหนือของอำเภอบ้านไผ่
ประวัติ
ตำบลในเมือง เดิมเป็นท้องที่ในเขตปกครองของตำบลบ้านไผ่ ทางราชการได้แบ่งแยกออกมาตั้งเป็นตำบลในเมือง เมื่อที่ 9 กุมภาพันธ์ พ.ศ. 2509 ซึ่งต่อมาในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลในเมือง
ต่อมาเมื่อวันที่ 16 ธันวาคม พ.ศ. 2539 ได้มีประกาศจากกระทรวงมหาดไทยให้เปลี่ยนแปลงฐานะ สภาตำบลในเมือง เป็นองค์การบริหารส่วนตำบลในเมือง อำเภอบ้านไผ่ เมื่อวันที่ 25 กรกฎาคม 2550 ได้รับการปรับขนาดเป็นขนาดกลางตาม มติ ก.อบต.จังหวัดขอนแก่น ครั้งที่ 7/2550 และเมื่อวันที่ 11 สิงหาคม 2552 ได้ยกฐานะจากองค์การบริหารส่วนตำบลในเมือง เป็นเทศบาลตำบลในเมือง ตามประกาศของกระทรวงมหาดไทย
หมู่บ้าน
เทศบาลตำบลในเมือง ปกคองครอบคลุมท้องที่ตำบลในเมืองบางส่วน (นอกเขตเทศบาลเมืองบ้านไผ่) รวม 9 หมู่บ้าน ดังนี้
คาเมนไรเดอร์แบทเทิล กัมบาไรด์
คาเมนไรเดอร์ แบทเทิล: กัมบาไรด์ เป็นเกมต่อสู้แนวอาเขตโดยนำตัวละครจากซีรีส์มาสค์ไรเดอร์ทุกซีรีส์ไว้ด้วยกันและเป็นหนึ่งในเกมดาต้าการ์ดดัสผลิตโดยบริษัทบันได เปิดตัวครั้งแรกเมื่อวันที่ 15 ตุลาคม ค.ศ. 2008 จนถึงรุ่น ชาบาดูบิ 6
ประเภทการ์ด
การ์ดในคาเมนไรเดอร์กัมบาไรค์จะถูกแบ่งเป็น 2 ประเภทด้วยกัน
EX สเตจ
เป็นด่านพิเศษในการเล่นระดับยาก (โหมดการเล่นคนเดียว) ที่เราจะได้สู้กับไรเดอร์ที่มีค่าพลังสูงกว่าของเรามาก เมื่อสู้ไปได้สามครั้งรอบสุดท้ายพลังชีวิตไรเดอร์ของฝั่งเราและตรงข้ามจะลดลงเหลือ 1 และเพิ่มเกจท่าไม้ตายจนเต็มโดยเป็นรอบตัดสินว่าใครจะชนะอย่างไรก็ตามในรุ่น 005 เป็นต้นมาได้ปรับเปลี่ยน EX สเตจ โดยเปลี่ยนให้อยู่ทุกระดับและลดความยากขึ้นโดยเพิ่มส่วนใหม่คือ
รุ่นที่ 1
รุ่นที่ 1 ของกัมบาไรด์โดยตัวอ่านการ์ดมีลักษณะเดียวกันดับ ดีเคดไดร์เวอร์ ของมาสค์ไรเดอร์ดีเคด
ชุดที่ 1
เปิดบริการเมื่อวันที่ 25 ธันวาคม ค.ศ. 2008
อันเยโล เอนริเกซ
อันเยโล โฆเซ เอนริเกซ อิตูร์รา (Ángelo José Henríquez Iturra) เกิดเมื่อวันที่ 13 เมษายน พ.ศ. 2537 เป็นนักฟุตบอลชาวชิลี เล่นในตำแหน่งกองหน้า ปัจจุบันเล่นให้กับสโมสรอัตลัสในเม็กซิโก
คาเมนไรเดอร์แบทเทิล กัมบาไรด์
ชุดที่ 2
เปิดบริการเมื่อวันที่ 12 กุมภาพันธ์ ค.ศ. 2009
ชุดที่ 4
เปิดบริการเมื่อวันที่ 28 พฤษภาคม ค.ศ. 2009
ชุดที่ 5
เปิดบริการเมื่อวันที่ 23 กรกฎาคม ค.ศ. 2009
ชุดที่ 6
เปิดบริการเมื่อวันที่ 17 กันยายน ค.ศ. 2009
ชุดที่ 7
ชุดที่ 7 ของกัมบาไรด์มีชื่อว่า '''ปะทะ! W (ดับเบิ้ล) ผู้กอบกู้''' (激突!Wの救世主) เปิดบริการเมื่อวันที่ 19 พฤศจิกายน ค.ศ. 2009
ชุดที่ 8
รุ่นที่ 8 ของกัมบาไรด์มีชื่อว่า เขี้ยววายุ ความเร็วฟุต (疾風の牙・音速の足) เปิดบริการเมื่อวันที่ 21 มกราคม ค.ศ. 2010
ชุดที่ 9
รุ่นที่ 9 ของกัมบาไรด์มีชื่อว่า วันนี้เริ่มต้นมีเดนโอ! (今日から俺が電王！！) เปิดบริการเมื่อวันที่ 18 มีนาคม ค.ศ. 2010
ชุดที่ 10
รุ่นที่ 10 ของกัมบาไรด์มีชื่อว่า การท้าทายที่ขีดจำกัด (極限に挑む者たち) เปิดบริการเมื่อวันที่ 20 พฤษภาคม ค.ศ. 2010
รุ่นที่ 2
รุ่นที่ 2 ของกัมบาไรด์ได้ปรับเปลี่ยนส่วนเพิ่มเติมใหม่โดยได้ใช้รูปแบบจาก มาสค์ไรเดอร์โอซ์ ทั้งนี้ในส่วนตู้ได้เพิ่มส่วนโอซ์ไดรเวอร์โดยใช้ โอเมดัล เป็นตัวเสริมของผู้เล่นเพื่อเพิ่มพลังหรือในการเปลี่ยนคอมโบ และได้เปลี่ยนชื่อชุดโดยเรียกชุดว่า OOx (เซโร่เซโร่x ดัน)
ชุดที่ 001
รุ่นที่ 001 ของกัมบาไรด์มีชื่อว่า นักรบคนใหม่ คาเมนไรเดอร์โอซ์ (新たなる戦士、仮面ライダーオーズ) เปิดบริการเมื่อวันที่ 16 กันยายน ค.ศ. 2010
ชุดที่ 002
รุ่นที่ 002 ของกัมบาไรด์มีชื่อว่า '''พายุ! รวดเร็ว! พุ่งชน!''' (烈風！迅速！粉砕！) เปิดบริการเมื่อวันที่ 18 พฤศจิกายน ค.ศ. 2010
ชุดที่ 003
รุ่นที่ 003 ของกัมบาไรด์มีชื่อว่า ระเบิดสีแดงเข้ม (紅蓮バースト) เปิดบริการเมื่อวันที่ 20 มกราคม ค.ศ. 2011
ชุดที่ 004
รุ่นที่ 004 ของกัมบาไรด์มีชื่อว่า จิตวิญญาณที่สืบทอด (受け継がれる魂) เปิดบริการเมื่อวันที่ 17 มีนาคม ค.ศ. 2011
ชุดที่ 005
รุ่นที่ 005 ของกัมบาไรด์มีชื่อว่า อาละวาดคำราม (激烈咆哮) เปิดบริการเมื่อวันที่ 12 พฤษภาคม ค.ศ. 2011
ชุดที่ 006
รุ่นที่ 006 ของกัมบาไรด์มีชื่อว่า เคาท์ เดอะ โอซ์ (カウント・ザ・オーズ) เปิดบริการเมื่อวันที่ 14 กรกฎาคม ค.ศ. 2011
รุ่นที่ 3
รุ่นที่ 3 ของกัมบาไรด์ได้ปรับเปลี่ยนตามรูปแบบของ มาสค์ไรเดอร์โฟร์เซ ซึ่งได้เปลี่ยนเป็น โฟร์เซไดร์เวอร์ และใช้แอสโทรสวิตช์เป็นตัวเสริมแทนโอเมดัล และได้ปรับเปลี่ยนรูปแบบการเล่นคือเพิ่มไรเดอร์จาก 2 ต่อ 2 มาเป็น 3 ต่อ 3 แทน ทั้งนี้ได้เปลี่ยนรายละเอียดการ์ดทั้งหมดโดยตัดรายระเอียดในส่วนบาร์โค้ดออก และเพิ่มความสามารถใหม่ของฮีโร่การ์ดคือไรเดอร์อะบิลิตี้
ชุดที่ 01
รุ่นที่ 01 ของกัมบาไรด์มีชื่อว่า คาเมนไรเดอร์โฟร์เซ มาแล้ว! (仮面ライダーフォーゼ、キターッ！) เปิดบริการเมื่อวันที่ 9 กันยายน ค.ศ. 2011
ชุดที่ 02
รุ่นที่ 02 ของกัมบาไรด์มีชื่อว่า '''เร้าร้อน! สวิทช์เชนจ์!!''' (アツイぜ！ステイツチェンジ！！) เปิดบริการเมื่อวันที่ 7 พฤศจิกายน ค.ศ. 2011
ชุดที่ 03
รุ่นที่ 03 ของกัมบาไรด์มีชื่อว่า '''จงดึงดูด!! พลังทั้ง 2!''' (引き合うぜ！！2つの力！) เปิดบริการเมื่อวันที่ 26 มกราคม ค.ศ. 2012
รุ่นที่ 4
รุ่นที่ 4 ได้มีการปรับเปลี่ยนทั้งหมดโดยใช้ตามรูปแบบของมาสค์ไรเดอร์วิซเซิร์ด โดยปรับเปลี่ยนวิซเซิร์ดริงก์เป็นตัวเพิ่มพลังเสริมในเกม และได้เพิ่มส่วนของ IC การ์ด ในการเล่นเกมพร้อมเป็นตัวเซฟเกมของผู้เล่น นอกจากนี้ตัวการ์ดได้ปรับเปลี่ยนใหม่ทั้งหมดรวมไปถึงปรับรูปแบบเกมเพิ่มเติมทั้งส่วนซัพพอร์ตและการเก็บเลเวลรวมถึงพลังธาตุของฮีโร่การ์ด ในส่วนของชื่อชุดในรุ่นนี้จะเรียกว่า ชาบาดูบิ
การ์ดแบทเทิลไทเซน
คาเมนไรเดอร์แบทเทิล กัมบาไรด์ การ์ดแบทเทิลไทเซน เป็นวิดีโอเกมประเภทเกมต่อสู้และการ์ดเกมโดยวางจำหน่ายในเครื่องเล่นเกมนินเทนโด ดีเอส โดยได้นำคาเมนไรเดอร์แบทเทิล กัมบาไรด์ ทั้งรุ่นที่ 1 ถึงรุ่นที่ 9 เข้ามาในเกมวางจำหน่ายเมื่อวันที่ 29 กรกฎาคม ค.ศ. 2010
ซามูไรพ่อลูกอ่อน
ซามูไรพ่อลูกอ่อน (子連れ狼, Kozure Ōkami; Lone Wolf and Cub หรือ Baby Cub) เป็นการ์ตูนญี่ปุ่นที่แต่งโดยคะซุโอะ โคะอิเคะ และโกะเซะคิ โคะจิมะ  เป็นเรื่องราวในยุคเอะโดะเกี่ยวกับ "โองะมิ อิตโตะ"  ซามูไรเพชฌฆาตประจำตัวโชกุน ที่กลายเป็นซามูไรพเนจรไปพร้อมกับ "ไดโกโร" ลูกชายวัยแบเบาะ
ซามูไรพ่อลูกอ่อนตีพิมพ์เป็นตอน ๆ ในนิตยสารมังงะรายสัปดาห์สำหรับผู้ใหญ่ ระหว่าง พ.ศ. 2513 ถึง พ.ศ. 2519 ตีพิมพ์รวมเล่มจำนวน 28 เล่ม และได้รับการนำมาสร้างเป็นภาพยนตร์โดยโตโฮ จำนวน 6 ภาค ฉายตั้งแต่ พ.ศ. 2515 ถึง พ.ศ. 2517 นำแสดงโดย โทมิซาบุโร วากายามา รับบทเป็นอิตโต กำกับโดยเค็นจิ มิซูมิ (ภาค 1-3 และ 5), บูอิจิ ซะอิโตะ (ภาค 4) และโยชิยูกิ คุโรดะ (ภาค 6) นอกจากนี้ ยังนำมาสร้างภาพยนตร์ฉบับล้อเลียน ในปี พ.ศ. 2522 นำแสดงโดยฮิเดกิ ทาคาฮาชิ (โดยโทมิซาบุโร วากายามา ที่เดิมเป็นพระเอก กลับมารับบทเป็นตัวร้าย เร็ทสึโด) และในปี พ.ศ. 2535 นำแสดงโดยทามุระ มาซาคาสุ
ซามูไรพ่อลูกอ่อนได้รับการนำมาสร้างเป็นภาพยนตร์โทรทัศน์อีกหลายครั้ง ครั้งแรกจำนวน 3 ฤดูกาลระหว่าง พ.ศ. 2516 ถึง พ.ศ. 2518 รวมทั้งสิ้น 78 ตอน ตอนละ 45 นาที นำแสดงโดยคินโนซูเกะ โยโรซูยา ครั้งที่สองช่วงกลางทศวรรษ 1980 นำแสดงโดยคินโนซูเกะ โยโรซูยา  และครั้งที่สามระหว่าง พ.ศ. 2545 ถึง พ.ศ. 2547 นำแสดงโดยคินยะ คิตะโอะจิ
เรื่องย่อ
โองะมิ อิตโตะถูกหักหลัง ถูกปลดจากตำแหน่งและตั้งข้อหากบฏ ภรรยาและลูกน้องถูกฆ่าตาย มีเพียงลูกชายวัยขวบเศษ "โองะมิ ไดโกโร" ที่รอดชีวิต โองะมิ อิตโตะกลายเป็นซามูไรรับจ้าง ออกร่อนเร่เดินทางไปพร้อมกับลูกน้อยที่นั่งในรถเข็น โดยถูกตามล่าจากศัตรู ตลอดการเดินทาง
จาวา (ภาษาโปรแกรม)
จาวา (Java programming language) เป็นภาษาโปรแกรมเชิงวัตถุ (Object Oriented Programming) พัฒนาโดย เจมส์ กอสลิง และวิศวกรคนอื่นๆ ที่ ซัน ไมโครซิสเต็มส์ ภาษาจาวาถูกพัฒนาขึ้นในปี พ.ศ. 2534 (ค.ศ. 1991) โดยเป็นส่วนหนึ่งของ โครงการกรีน (the Green Project) และสำเร็จออกสู่สาธารณะในปี พ.ศ. 2538 (ค.ศ. 1995) ซึ่งภาษานี้มีจุดประสงค์เพื่อใช้แทนภาษาซีพลัสพลัส (C++) โดยรูปแบบที่เพิ่มเติมขึ้นคล้ายกับภาษาอ็อบเจกต์ทีฟซี (Objective-C) แต่เดิมภาษานี้เรียกว่า ภาษาโอ๊ก (Oak) ซึ่งตั้งชื่อตามต้นโอ๊กใกล้ที่ทำงานของ เจมส์ กอสลิง แต่ว่ามีปัญหาทางลิขสิทธิ์ จึงเปลี่ยนไปใช้ชื่อ "จาวา" ซึ่งเป็นชื่อกาแฟแทน
และแม้ว่าจะมีชื่อคล้ายกัน แต่ภาษาจาวาไม่มีความเกี่ยวข้องใด ๆ กับภาษาจาวาสคริปต์ (JavaScript) ปัจจุบันมาตรฐานของภาษาจาวาดูแลโดย Java Community Process ซึ่งเป็นกระบวนการอย่างเป็นทางการ  ที่อนุญาตให้ผู้ที่สนใจเข้าร่วมกำหนดความสามารถในจาวาแพลตฟอร์มได้
จุดมุ่งหมาย
จุดมุ่งหมายหลัก 4 ประการ ในการพัฒนาจาวา คือ
จาวาแพลตฟอร์ม และ ภาษาจาวา
เนื่องจากชื่อที่เหมือนกัน และการเรียกขานที่มักจะพูดถึงพร้อมกันบ่อยๆ ทำให้คนทั่วไป มักสับสนว่า ภาษาจาวา และ จาวาแพลตฟอร์ม เป็นสิ่งเดียวกัน
ในความเป็นจริงนั้น ทั้งสองสิ่ง แม้จะทำงานเสริมกัน แต่ก็เป็นสิ่งที่แยกออกจากกัน
โปรแกรมที่ทำงานบนจาวาแพลตฟอร์มนั้น ไม่จำเป็นจะต้องสร้างด้วยภาษาจาวา เช่น อาจจะใช้ ภาษาไพทอน (Python) หรือ ภาษาอื่นๆ ก็ได้
ส่วนภาษาจาวานั้น ก็สามารถนำไปใช้พัฒนาโปรแกรมสำหรับแพลตฟอร์มอื่นได้เช่นเดียวกัน เช่น คอมไพเลอร์ gcj สามารถคอมไพล์โปรแกรมที่เขียนด้วยภาษาจาวา ให้ทำงานได้ โดยไม่ต้องใช้ จาวาเวอร์ชวลแมชีน
ซอฟต์แวร์ที่เกี่ยวข้อง
รายชื่อของซอฟต์แวร์เสรีที่เกี่ยวข้องกับจาวา
กรดจิบเบอเรลลิก
กรดจิบเบอเรลลิก (หรือ Gibberellin A3, GA, และ (GA3) เป็นฮอร์โมนพืชกลุ่มจิบเบอเรลลิน สูตรโครงสร้างคือ C19H22O6 ในรูปบริสุทธิ์เป็นผงสีขาวหรือเหลืองละลายในเอทานอลและละลายในน้ำได้เล็กน้อย
กรดจิบเบอเรลลิกเป็นจิบเบอเรลลินพื้นฐานที่ส่งเสริมการเจริญเติบโตและการยืดตัวของเซลล์ มีผลต่อการสลายตัวของพืชและช่วยให้พืชเจริญเติบโตถ้าใช้ในปริมาณน้อย ๆ กรดจิบเบอเรลลิกช่วยกระตุ้นเซลล์ระหว่างการงอกของเมล็ดพันธุ์ให้สร้าง mRNA สำหรับเอนไซม์ไฮโดรไลติก กรดจิบเบอเรลลิกเป็นฮอร์โมนธรรมชาติที่มีศักยภาพมากในการควบคุมการพัฒนาของพืช การประยุกต์ใช้จิบเบอเรลลินความเข้มข้นต่ำมากจะมีผลอย่างมากในขณะที่มากเกินไปจะมีผลตรงข้ามมักที่ความเข้มข้นระหว่าง 0.01-10 mg / L
ทอมัส เจฟเฟอร์สัน
ทอมัส เจฟเฟอร์สัน (Thomas Jefferson; 13 เมษายน ค.ศ. 1743 - 4 กรกฎาคม ค.ศ. 1826) เป็นประธานาธิบดีแห่งสหรัฐคนที่ 3 (ดำรงตำแหน่งระหว่าง ค.ศ. 1801 - 1809) และผู้ประพันธ์ "คำประกาศอิสรภาพสหรัฐ" (Declaration of Independence) และถือเป็นหนึ่งในบิดาผู้ก่อตั้งสหรัฐ
กรดจิบเบอเรลลิก
จิบเบอเรลลินถูกพบครั้งแรกในประเทศญี่ปุ่นเมื่อพ.ศ. 2478 เป็นสารที่สร้างจากเชื้อโรค Gibberella fujikuroi ที่ก่อโรคในข้าว ข้าวที่ติดเชื้อ G. fujikuroi จะมีลักษณะสูง ผอม สูงกว่าปกติจนตายเพราะไม่แข็งแรงพอที่จะรับน้ำหนักของตัวเอง
ทอมัส เจฟเฟอร์สัน
ความสนใจของเขาไม่มีขอบเขตและการประสบความสำเร็จของเขายิ่งใหญ่และหลากหลาย เขาคือนักปราชญ์ นักการศึกษา นักธรรมชาตินิยม นักการเมือง นักวิทยาศาสตร์ สถาปนิก ช่างประดิษฐ์ ผู้บุกเบิกในกสิกรรม วิทยาศาสตร์ นักดนตรี นักเขียน และเขาคือโฆษกชั้นแนวหน้าในการรณรงค์เพื่อประชาธิปไตยในยุคของเขา
ในฐานะประธานาธิบดี เจฟเฟอร์สันทำให้อำนาจของรัฐบาลเข้มแข็ง เขาเป็นประธานาธิบดีคนแรกที่เป็นหัวหน้าพรรคการเมือง และใช้อำนาจผ่านพรรคการเมืองในการควบคุมรัฐสภาของสหรัฐอเมริกา
กรดจิบเบอเรลลิก
จิบเบอเรลลินมีผลกระทบต่อการพัฒนาพืช ได้แก่:
ทอมัส เจฟเฟอร์สัน
การทำงาน
เจฟเฟอร์สันอายุเกือบ 58 ปีแล้วเมื่อเขาเป็นประธานาธิบดี เขาปฏิบัติหน้าที่อยู่ 2 วาระ เขาเป็นประธานาธิบดีคนแรกซึ่งได้รับการแนะนำในวอชิงตัน ดี.ซี. เขาศรัทธาในประชาชนและนับถือความปรารถนาของพวกเขา เขาลดภาษีต่างๆ ยกเลิกสำนักงานซึ่งเขาคิดว่าไม่จำเป็นและพยายามจะปล่อยให้ทุกคนมีเสรีภาพเท่าที่จะเป็นไปได้
เขาเป็นประธานาธิบดีคนแรกซึ่งเป็นผู้นำพรรคการเมือง เหตุผลสำคัญประการหนึ่งที่น่าจดจำต่อการเป็นประธานาธิบดีของเจฟเฟอร์สัน คือ การที่เขาซื้อเขตแดนหลุยเซียน่าจากฝรั่งเศสในปี ค.ศ.1803 ทำให้อเมริกามีขนาดเพิ่มขึ้นอีกเท่าตัว เจฟเฟอร์สันเป็นที่รู้จักกันดีในฐานะเป็นผู้เขียนคำประกาศเอกราชและเป็นประธานาธิบดีคนที่ 3 ของอเมริกา
เขายังเป็นนักการทูต สถาปนิก นักดนตรี นักวิทยาศาสตร์ และนักประดิษฐ์ เป็นทนาย ผู้บุกเบิกโรงเรียนของรัฐ ผู้ก่อตั้งมหาวิทยาลัยเวอร์จิเนียในปี 1819 และเป็นผู้อุปถัมภ์ที่มีชื่อเสียงมากที่สุดในเรื่องการเรียนรู้และอักษรศาสตร์
อ้างอิง
17431886
อามานัตโต
อามานัตโต เป็นขนมหวานญี่ปุ่นแบบดั้งเดิม ทำจากถั่วอาซูกิหรือถั่วชนิดอื่น ๆ นำมาเคี่ยวด้วยน้ำเชื่อมและทำให้แห้ง ก่อนนำมาเคลือบด้วยน้ำตาลทราย พัฒนาขึ้นโดยโฮโซดะ ยาซูเบในรัชศกบุนคีว (ค.ศ. 1861-1863) ในยุคเอโดะ ยาซูเบเปิดร้านวางาชิ (ขนมญี่ปุ่นแบบดั้งเดิม) ในกรุงโตเกียว ตั้งร้านชื่อตามชื่อของตนในวัยเด็กว่าเอตาโร ร้านนี้ยังคงดำเนินกิจการในปัจจุบัน
อามานัตโตเดิมเรียกว่า อามานานัตโต ถูกย่อเป็นอามานัตโตในช่วงหลังสงครามโลกครั้งทีสอง มีชื่อคล้ายนัตโตที่เป็นถั่วเหลิองหมัก แต่ไม่มีความเกี่ยวข้องกัน
ในจังหวัดฮกไกโด อามานัตโตใช้สำหรับปรุงเซกิฮังหรือข้าวถั่วแดง ด้วยเหตุนี้เซกิฮังในฮกไกโดจึงมีรสหวานเล็กน้อยต่างจากในภูมิภาคอื่นในเอเชียตะวันออก
โลกที่ห้า (เทพปกรณัมกลุ่มชนพื้นเมืองอเมริกัน)
โลกที่ห้า หมายถึง โลกนี้หรือโลกหน้า ตามความเชื่อของชาวอเมริกันพื้นเมืองซึ่งมุ่งให้ความสนใจกับความเข้าใจวัฏจักรของเวลา ตามเทพปกรณัมโฮปีและเทพปกรณัมมายา โลกที่เราอาศัยอยู่ในปัจจุบันนี้คือ "โลกที่สี่" ในระบบความเชื่อทั้งสอง เวลาเป็นวัฏจักร และจุดสิ้นสุดของโลกหนึ่งก็จะเป็นจุดเริ่มต้นของอีกโลกหนึ่ง สำหรับชาวโคปี จุดจบของโลกที่สี่จะปรากฏการมาถึงของปาฮานา หรือ "พี่น้องสีขาว" ปฏิทินมายาได้คาดการณ์การดำเนินไปดังกล่าวโดยดาราศาสตร์ โดยสรุปว่า โลกในปัจจุบัน หรือโลกที่สี่นั้น จะสิ้นสุดลงในราวอายันเดือนธันวาคม ค.ศ. 2012
การมาถึงของโลกที่ห้า กล่าวกันว่าจะมาถึงหลังจากวัฏจักรในธรรมชาติส่งผลกระทบต่อระบบสุริยะของเราทั้งหมด ที่ซึ่งโลกของเราจะให้กำเนิดไข่ฟองหนึ่ง (ไข่ปริศนา ไข่แฝงเร้น) และจากนั้นจะเคลื่อนที่ "ขึ้น" ภายในระบบสุริยะจนกระทั่งไปถึงจุดยอดของมัน ชีวิตทั้งหมดบนโลกกล่าวกันว่าจะถูก "ยกขึ้น" ไปสู่ร่างนิรันดร์สมบูรณ์แบบ บางเผ่าได้เรียกช่วงเวลาแห่งการเปลี่ยนแปลงดังกล่าวว่า "เวลาแห่งการชำระล้าง" ในระหว่างเวลาแห่งการชำระล้าง ได้กล่าวกันว่าเวลาจะเปลี่ยนแปลงที่ซึ่งเราจะต้องเลือกระหว่างเวลาธรรมชาติที่เราอยู่ในขณะนี้บนโลก หรือเวลาที่ไม่เป็นธรรมชาติซึ่งจะย้ายเราออกจากธรรมชาติและโอกาสที่จะไปถึงโลกที่ห้า เล่าว่าทุกคนจะต้องเลือกระหว่างรูปแบบเวลาทั้งสองนี้ ทางหนึ่งจะไปถึงโลกที่ห้าพร้อมกับโลกของเรา และอีกทางหนึ่งจะย้ายเราออกจากโลก และพาไปสู่ความหลงลืม
ซันไมโครซิสเต็มส์
ซันไมโครซิสเต็มส์ (Sun Microsystems) เป็นบริษัทผู้ผลิตคอมพิวเตอร์ สารกึ่งตัวนำและซอฟต์แวร์ ที่ตั้งอยู่ในซิลิคอนแวลลีย์ เมืองแซนตาแคลรา รัฐแคลิฟอร์เนีย สหรัฐอเมริกา
ผลิตภัณฑ์เด่นที่เป็นที่รู้จักโดยทั่วไปของซัน ได้แก่ เครื่องเซิร์ฟเวอร์และเวิร์กสเตชัน ที่ใช้หน่วยประมวลผลสปาร์ค (SPARC), ระบบปฏิบัติการโซลาริส (Solaris), ระบบไฟล์บนเครือข่าย NFS, และ โดยเฉพาะอย่างยิ่งภาษาจาวา และแพลตฟอร์มจาวา
ลำดับโคชี
ลำดับนี้ตั้งชื่อตามโอกุสแต็ง-หลุยส์ โคชี
เงื่อนไขที่ว่าทุกพจน์ติดกันของลำดับจะอยู่ใกล้กันเท่าไรก็ได้ (arbitrarily close) นั้นไม่เพียงพอ ตัวอย่างเช่น ลำดับของรากที่สองของจำนวนธรรมชาติ a_n=\sqrt n พจน์ที่อยู่ติดกันจะอยู่ใกล้กันเท่าไหร่ก็ได้ เนื่องจาก
แต่ลำดับดังกล่าวไม่เป็นลำดับลู่เข้า ทั้งนี้เพราะว่าพจน์ a_n มีค่ามากได้ไม่จำกัด และทุกจำนวนเต็มบวก n และระยะทางค่าบวก d ใด ๆ จะมีจำนวนเต็มบวก m ที่ทำให้ ลำดับดังกล่าวจึงไม่เป็นลำดับโคชี
ในระบบจำนวนจริง
ลำดับ ของจำนวนจริงจะเรียกว่าเป็นลำดับโคชี ก็ต่อเมื่อ สำหรับทุกจำนวนจริงบวก \varepsilon จะมีจำนวนเต็มบวก N ที่ทำให้สำหรับทุกจำนวนนับ m, n > N จะได้ว่า
สำหรับจำนวนจริง r ใด ๆ ลำดับที่เกิดจากการกระจายทศนิยมแล้วตัดทอนทศนิยมตำแหน่งต่าง ๆ ของ r จะเป็นลำดับโคชี ตัวอย่างเช่น เมื่อ r = \pi จะสร้างลำดับโคชีได้เป็น (3, 3.1, 3.14, 3.141, . . . ) เทอมที่ m และ n ของลำดับจะต่างกันได้มากสุด 10^{1-m} เมื่อ m < n จึงส่งผลให้เมื่อ m มีค่าโตขึ้น ผลต่างของเทอมที่ m และ n จะน้อยกว่าจำนวนบวก \varepsilon ใดที่กำหนดได้
ในปริภูมิเมตริก
เนื่องจากนิยามของลำดับโคชีนั้นใช้แนวคิดเกี่ยวกับเมตริกเท่านั้น จึงสามารถขยายนัยทั่วไปยังปริภูมิเมตริก (X,d) ใด ๆ ได้ โดยเปลี่ยนฟังก์ชันค่าสมบูรณ์ของ เป็นฟังก์ชันเมตริก d(x_m, x_n) ของปริภูมิเมตริกนั้น
ความบริบูรณ์
ปริภูมิเมตริก (X,d) ที่ทุกลำดับโคชีลู่เข้าใน X เรียกว่าปริภูมิสมบูรณ์
ตัวอย่าง
ระบบจำนวนจริงเป็นปริภูมิสมบูรณ์ภายใต้เมตริกค่าสัมบูรณ์ปกติ และวิธีการสร้างจำนวนจริงที่รู้จักกันทั่วไปนั้นใช้ลำดับโคชีของจำนวนตรรกยะ ในการสร้างจำนวนจริงข้างต้น ทุกชั้นสมมูลของลำดับโคชีของจำนวนตรรกยะที่มีพฤติกรรมอย่างเดียวกัน จะถูกกำหนดให้เป็นจำนวนจริง
เขียด ชน
เขียด ชน  (គាត ឈន់; เกิดเมื่อวันที่ 11 สิงหาคม ค.ศ. 1934) เป็นนักการเมืองชาวกัมพูชา สังกัดพรรคประชาชนกัมพูชา เป็นผู้แทนราษฎรพนมเปญในรัฐสภากัมพูชา ตั้งแต่ปี ค.ศ. 2003 เป็นรัฐมนตรีว่าการกระทรวงเศรษฐกิจและการคลัง ตั้งแต่วันที่ 24 ตุลาคม ค.ศ. 1994 จนถึงวันที่ 23 กันยายน ค.ศ. 2013 เขียด ชน เกิดที่จังหวัดกระแจะ สมรสกับ เลเนรี และมีบุตร 2 คน
บือแลนท์ คาซิโลลู
บือแลนท์ คาซิโลลู (Bülent Karslioğlu) เป็นผู้ฝึกสอนวอลเลย์บอลระดับอาชีพ ซึ่งเป็นผู้นำด้านกีฬาวอลเลย์บอลที่รู้จักกันมากที่สุดของประเทศตุรกี เขาเคยเป็นผู้ฝึกสอนทีมวอลเลย์บอลหญิงเบซิคตัส กระทั่งปี ค.ศ. 2012 เขาได้รับการทาบทามให้เข้าทำหน้าที่เป็นผู้ฝึกสอนแก่สโมสรอิกติซาดชิ บากู ของประเทศอาเซอร์ไบจาน และในช่วงฤดูใบไม้ผลิ ค.ศ. 2013 เขาได้กลับมาทำหน้าที่อีกครั้งใน 2 เดือนต่อมา
ความสำเร็จ
ความสำเร็จที่ยิ่งใหญ่ที่สุดในปี ค.ศ. 2011 คือการได้เป็นผู้พาทีมวอลเลย์บอลหญิงเบซิคตัสเข้าสู่แข่งขันวีเมนส์ซีอีวีคัพ และประสบความสำเร็จมากที่สุดกับการคุมทีมอิกติซาดชิ บากู ในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2012–13 ที่ซึ่งทีมได้รับรางวัลเหรียญเงิน นับเป็นความสำเร็จสูงสุดในประวัติศาสตร์ของสโมสร หลังจากนั้นเขาก็ได้ออกจากทีมโดยไม่มีใครคาดคิดมาก่อน หลังการแข่งขันซีอีวีวีเมนส์แชมเปียนส์ลีก ฤดูกาล 2012–13 ที่ซึ่ง บือแลนท์ คาซิโลลู กับทีมของเขาได้เป็นฝ่ายแพ้ต่อทีมวาคีฟแบงก์สปอร์กูลือบือ
ข้อเท็จจริงที่ได้รับความสนใจในวงกว้าง
เขาเป็นที่รู้จักมากที่สุดในฐานะผู้มีความทะเยอทะยาน โดยสื่อของตุรกีได้กล่าวขวัญถึงเขาว่า "มีความต้องการที่จะพิชิตทีมวอลเลย์บอลของตุรกี" ส่วนในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2013–14 ได้มีข้อมูลที่น่าสนใจทางเว็บไซต์ของสมาพันธ์วอลเลย์บอลยุโรป ระบุว่าในการแข่งขันรายการนี้ มีทีมวอลเลย์บอลสโมสรจากประเทศตุรกีทั้งสามทีม ที่ผู้ฝึกสอนเป็นชาวอิตาลี แต่ในขณะที่ผู้ฝึกสอนชาวตุรกีเช่นเขา ได้เริ่มทำหน้าที่เป็นหัวหน้าผู้ฝึกสอนให้แก่สโมสรของประเทศอาเซอร์ไบจานอย่างอิกติซาดชิ บากู
สโมสรฟุตบอลแมนเชสเตอร์ยูไนเต็ดในฤดูกาล 1995–96
เอริก ก็องโตนากลับมาจากการถูกแบน 8 เดือนเมื่อต้นเดือนตุลาคม และจบฤดูกาลในฐานะผู้ทำประตูสูงสุดของสโมสรด้วยจำนวน 19 ประตูในทุกรายการ โดยประตูสุดท้ายของเขาในฤดูกาลนี้คือประตูชัยจากการยิงฟรีคิกใส่ลิเวอร์พูล ในเอฟเอคัพ รอบชิงชนะเลิศ เขายังได้รับเหรียญรางวัลแชมป์พรีเมียร์ลีกและรางวัลนักฟุตบอลแห่งปีของสมาคมผู้สื่อข่าวฟุตบอล แชมป์พรีเมียร์ลีกได้รับการยืนยันในวันสุดท้ายของฤดูกาลด้วยชัยชนะ 3-0 เหนือมิดเดิลส์เบรอของไบรอัน ร็อบสัน
ภาพรวมฤดูกาล
เมื่อเริ่มต้นฤดูกาลโดยไม่มีการเซ็นสัญญาสำคัญในช่วงซัมเมอร์ นักวิจารณ์ก็พร้อมที่จะโจมตียูไนเต็ด เนื่องจากพวกเขาแพ้เกมเยือนนัดแรกของฤดูกาล 1-3 ต่อแอสตันวิลลาที่วิลลาพาร์ก ยูไนเต็ดตอกกลับด้วยการคว้าชัย 5 นัดติดต่อกันในลีก ส่วนรองจ่าฝูงของตารางคือนิวคาสเซิลยูไนเต็ด ที่เซ็นสัญญาคว้าตัวเลส เฟอร์ดินานด์ หัวหอกมูลค่าหลายล้านปอนด์จากควีนส์พาร์กเรนเจอส์ และดาวีด ฌีโนลา พวกเขาขึ้นเป็นจ่าฝูงของลีกหลังจากเสมอแบบไร้สกอร์กับเชฟฟีลด์เว้นสเดย์ช่วงสิ้นเดือนกันยายน จากนั้นก็องโตนาก็กลับมาในวันที่ 1 ตุลาคม เมื่อเขายิงจุดโทษตีเสมอให้ยูไนเต็ดเสมอกับลิเวอร์พูล 2-2 ที่โอลด์แทรฟฟอร์ด
ในฤดูใบไม้ร่วง ยูไนเต็ดตกรอบจากน้ำมือของยอร์คซิตีในลีกคัพรอบที่ 2 และโรเตอร์โวลโกกราดในยูฟ่าคัพรอบที่ 1 โดยยูไนเต็ดรักษาสถิติไม่แพ้ใครในบ้าน 39 ปีในการแข่งขันฟุตบอลสโมสรยุโรปด้วยประตูตีเสมอในช่วงท้ายเกมของพีเตอร์ สไมเกิล ในเลกที่ 2 ของฟุตบอลสโมสรยุโรปจากการโหม่งประตูที่ไรอัน กิ๊กส์ เปิดเตะมุมเข้ามา ความพ่ายแพ้ 0-3 ในบ้านต่อทีมจากดิวิชั่น 2 ในเลกที่ 1 ของลีกคัพรอบที่ 2 เป็นนัดเดียวที่พวกเขาแพ้ในบ้านในฤดูกาลนี้ การชนะ 3-1 ในเลกที่ 2 ที่ Bootham Crescent ยังไม่เพียงพอและยูไนเต็ดต้องตกรอบอย่างน่าอัปยศอดสู อย่างน้อยความผิดหวังเหล่านี้หมายความว่ายูไนเต็ดมีเพียงลีกให้จดจ่อจนถึงหลังวันคริสต์มาส ซึ่งแตกต่างจากเพื่อนร่วมลุ้นแชมป์ลีกบางทีม
ยูไนเต็ดยังคงไม่แพ้ใครตลอดเดือนตุลาคมและพฤศจิกายน แม้ว่าพวกเขาจะยังคงเป็นรองจ่าฝูงของตารางตามหลังนิวคาสเซิล จากนั้นมา 5 นัดติดต่อกันโดยไร้ชัยชนะทำให้พวกเขาตามหลังนิวคาสเซิล 10 แต้มในช่วงคริสต์มาส เมื่อวันที่ 27 ธันวาคม พวกเขาเปิดบ้านรับนิวคาสเซิ่ลและชนะ 2-0 โดยหนึ่งในประตูมาจากแอนดี โคล อดีตกองหน้าจอมถล่มประตูของนิวคาสเซิลที่มาถึงโอลด์แทรฟฟอร์ดเมื่อฤดูหนาวที่แล้ว และช่องว่างของคะแนนลดลงเหลือ 7 คะแนน การชนะคิวพีอาร์ 2–1 ทำให้ช่องว่างเหลือ 4 คะแนนในช่วงสั้น ๆ การเปิดตัวครั้งแรกในนัดนั้นคือกองหลังชาวฝรั่งเศส วิลเลี่ยม พรูเนียร์ ที่เซ็นสัญญาทดสอบฝีเท้ากับสโมสรหลังจากแกรี พัลลิสเตอร์ ได้รับบาดเจ็บ พรูเนียร์ยังปรากฏตัวในทีมยูไนเต็ดในช่วงวันปีใหม่ ซึ่งยูไนเต็ดชนะทอตนัม 4–1 ที่ไวต์ฮาร์ตเลน และพรูเนียร์ก็ออกจากสโมสรไปในไม่ช้า แต่เอริก ก็องโตนายิงตีเสมอ โดยเหลือเวลาอีก 10 นาทีเพื่อเล่นนัดรีเพลย์ที่โรเกอร์พาร์ก โดยซันเดอร์แลนด์ขึ้นนำอีกครั้งก่อนที่ยูไนเต็ดจะพลิกแซงเอาชนะไปได้ในที่สุด 2-1 มีความหงุดหงิดมากขึ้นเมื่อเกมลีกนัดที่ 2 ของยูไนเต็ดในปี ค.ศ. 1996 พวกเขาเสมอ 0–0 ในบ้านต่อแอสตันวิลล่า เกมลีกนัดสุดท้ายของเดือนชนะเวสต์แฮม 1–0 จากนั้นชนะเรดดิ้งอย่างง่ายดาย 3–0 ในเอฟเอคัพรอบที่ 4 ที่เอล์มพาร์ก
เดือนมีนาคมเริ่มต้นด้วยการเดินทางไปยังไทน์ไซด์ของนิวคาสเซิลเพื่อตัดสินตำแหน่งแชมป์ลีก ยูไนเต็ดเสมอกับเจ้าบ้านในครึ่งแรกของการแข่งขัน ในที่สุดการป้องกันของนิวคาสเซิลก็พังในครึ่งหลังด้วยประตูของก็องโตนา และตอนนี้ช่องว่างก็ลดลงเหลือแต้มเดียว ยูไนเต็ดขึ้นไปเป็นจ่าฝูงในสุดสัปดาห์ถัดมาด้วยการเสมอกับคิวพีอาร์ 1-1 และประตูของคันโตน่าทำให้พวกเขาเปิดบ้านเอาชนะอาร์เซนอล 1-0 ในวันที่ 20 มีนาคม ยูไนเต็ดขึ้นเป็นจ่าฝูงของตารางในช่วงที่เหลือของฤดูกาล ยูไนเต็ดเข้าสู่เกมนัดสุดท้ายของฤดูกาลโดยรู้ว่าผลเสมอกับมิดเดิลส์เบรอจะทำให้พวกเขาคว้าแชมป์ และนิวคาสเซิลจำเป็นต้องเอาชนะทอตนัมเพื่อโอกาสลุ้นแชมป์ ชัยชนะ 3–0 ทำให้ยูไนเต็ดคว้าแชมป์ และในวันเสาร์ถัดมาพวกเขาเอาชนะลิเวอร์พูล 1–0 ในนัดชิงชนะเลิศเอฟเอคัพ โดยได้ประตูชัยในช่วงท้ายจากเอริก ก็องโตนา (ได้รับการโหวตให้เป็นนักฟุตบอลแห่งปีของสมาคมผู้สื่อข่าวฟุตบอล) ทำให้พวกเขาเป็นสโมสรแรกที่คว้าดับเบิ้ลแชมป์สองครั้ง
สตีฟ บรูซกองหลังกัปตันทีม และพอล พาร์กเกอร์แบ็คขวาย้ายออกไปเมื่อจบฤดูกาล ทำให้ เอริก ก็องโตนา กลายเป็นกัปตันทีมคนใหม่ โดยมี พีเตอร์ สไมเกิล กับ รอย คีน เป็นรองกัปตันทีม เช่นเดียวกับ โทนี่ โคตัน ผู้รักษาประตูมือสองที่เพิ่งเข้าร่วมสโมสรในเดือนมกราคมและไม่เคยลงเล่นในทีมชุดใหญ่เลย เมื่อฤดูกาลใกล้จะจบลง มีการคาดเดากันว่ายูไนเต็ดจะเซ็นสัญญากับกองหน้าระดับโลก ซึ่งอาจจะเป็นแอลัน เชียเรอร์ที่ล้มเหลวกับแบล็กเบิร์น โรเวอส์ เพื่อเข้ามาเป็นคู่หูกับเอริก ก็องโตนาในการนำถ้วยแชมป์ยูโรเปียนคัพสู่โอลด์แทรฟฟอร์ด
ฤดูกาลนี้ยังสร้าง 1 ในช่วงเวลาที่น่าอับอายที่สุดในประวัติศาสตร์เสื้อฟุตบอล เมื่อยูไนเต็ดเปลี่ยนชุดในช่วงพักครึ่งระหว่างเกมเยือนที่ออกไปพ่ายเซาแทมป์ตัน โดยอเล็กซ์ เฟอร์กูสันระบุว่าเป็นเพราะเขารู้สึกว่าชุดดังกล่าวทำให้ผู้เล่นมองไม่เห็นกันและกันในสนามรวมถึงความจริงที่ว่ายูไนเต็ดไม่ชนะเลยแม้แต่นัดเดียวจาก 5 นัดที่เล่นโดยสวมชุดเยือนนี้
กิตติศักดิ์ ไชยชนะ
ต๊ะ กิตติศักดิ์ ไชยชนะ หรือชื่อในวงการคือ กิตติศักดิ์ ไชยชนะ เป็นนักร้องเพลงลูกทุ่งเพื่อชีวิตนักดนตรีชายซุปเปอร์สตาร์ชาวไทย อดีตสังกัดแกรมมี่โกลด์ ปัจจุบันสังกัดเซอร์ลาว มิวสิค
เกิดที่อำเภอบ้านนาเดิม จังหวัดสุราษฎร์ธานี จบระดับชั้นปริญญาตรีที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 6 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดพิจิตรเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
สีในวัฒนธรรมจีน
สีในวัฒนธรรมจีน หมายถึง สีต่าง ๆ ที่มีความหมายทั้งในทางที่ดี (auspicious; 吉利) และไม่ดี (inauspicious; 不利) ตัวอักษรภาษาจีนของคำว่า สี  คือ 顏色 หรือ เหยียนเซอะ (yánsè) ในสมัยจีนโบราณมักใช้ตัวอักษร 色 (sè) เพียงตัวเดียวเท่านั้น ซึ่งมีความหมายโดยตรงถึงสีบนใบหน้า (color in the face) หรือ อารมณ์ความรู้สึก (emotion) เพราะคำว่า 'เหยียน' หมายถึงพื้นที่ระหว่างคิ้ว 'เซอะ' หมายถึงลมปราณ ปราชญ์จีนโบราณกล่าวว่า เมื่อคนเราเกิดความรู้สึกต่าง ๆ ที่ใจ พลังงาน หรือ 'ชี่' จะไปแสดงออกที่หว่างคิ้ว กลายเป็นอารมณ์หรือสีหน้า
กิตติศักดิ์ ไชยชนะ
ประวัติและวงการบันเทิง
เขาเกิดที่อำเภอบ้านนาเดิม จังหวัดสุราษฎร์ธานี เขาก็ได้หารายได้พิเศษด้วยการร้องเพลงกับวงดนตรีที่จังหวัดสุราษฎร์ธานี และยังมีผลงานโคฟเวอร์เพลงลงในยูทูบ จนกระทั่งสลา คุณวุฒิเข้ามาเห็นความสามารถและแววของเขา เขาจึงเข้าสู่วงการบันเทิงโดยการเป็นศิลปินสังกัดแกรมมี่โกลด์ ในโอกาสครบรอบ 20 ปี GMM เปิดห้องแกรนด์ บอลรูม ณ ศูนย์ประชุมสิริกิติ์ เปิดตัวนักร้องหน้าใหม่ร่วม 140 คนที่เตรียมออกอัลบั้มตั้งแต่ปีนี้จนถึงต้นปีหน้า พร้อมเปิดตัวทีมบริหารใหม่ โดยผู้บริหารหน้าเดิมมาทำหน้าที่วางกลยุทธ์ให้กับทั้ง 17 ค่าย ซึ่งเป็นผลจากการปรับโครงสร้างองค์กรใหม่ ได้แก่ กิตติศักดิ์ ช่วงอรุณ, อัสนี โชติกุล, นิติพงษ์ ห่อนาค, วิเชียร ฤกษ์ไพศาล และกริช ทอมมัส พ.ศ. 2545 จากการออกอัลบั้มในแนวลูกทุ่งชุดแรก ไอ้เท่งมันชวน ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดเซอร์ลาว มิวสิค ออกซิงเกิ้ล 2 เพลง ได้แก่ เรา ก่อนที่เขาจะหมดสัญญากับ แกรมมี่โกลด์ ตั้งแต่ปี 2556
สีในวัฒนธรรมจีน
เริ่มมีการใช้คำว่า หยานเซอะ (yánsè) ในความหมายของสีทุกสีในช่วงสมัยราชวงศ์ถัง อีกทั้งมีสำนวนจีนที่กล่าวว่า “wǔ (ห้า) yán liù (หก) sè” ใช้ในการอธิบายถึงความหลากหลายของสี จึงเป็นการใช้คำว่า 顏色 หรือ เหยียนเซอะ (สี) ในความหมายทั่วไป
กิตติศักดิ์ ไชยชนะ
ประวัติและวงการบันเทิง
งานเพลงชุดแรก-ชุดที่ 2 ของต๊ะ ไม่ได้ออกมาในแนวลูกทุ่งสำเนียงใต้ตามสมัยนิยม หากแต่เป็นลูกทุ่งสำเนียงทั่วไป อัลบั้มชุดที่ 3 ออกมาในแนวลูกทุ่งเพื่อชีวิตสำเนียงใต้ ได้รับความนิยมเป็นอย่างสูง
ในเดือนเมษายน พ.ศ. 2556 ต๊ะ กิตติศักดิ์ ได้เซ็นสัญญากับค่ายใหม่ศิลปินอิสระ ในสังกัดอิสระ หลังจากที่ค่ายเดิมคือแกรมมี่โกลด์ปิดตัวลง และหลังหมดสัญญากับค่ายแกรมมี่โกลด์เมื่อ9ปี ปัจจุบันศิลปินอิสระ
สีในวัฒนธรรมจีน
ทฤษฎีเบญจธาตุ
ในศิลปะและวัฒนธรรมของจีนโบราณมีการใช้สีพื้นฐาน 5 สี คือ สีน้ำเงิน หรือที่เรียกว่า ชิง (qing; 青; ซึ่งเป็นการผสมสีเขียวและสีน้ำเงินเข้าด้วยกัน หรือที่เรียกในภาษาอังกฤษว่า "grue" ซึ่งมาจากคำว่า "blue" และคำว่า "green") สีแดง สีเหลือง สีขาว และสีดำ ซึ่งมีความนัยถึงธาตุทั้ง 5 ธาตุ คือ น้ำ ไฟ ไม้ โลหะ และดิน ตามลำดับ โดยตลอดสมัยราชวงศ์ซาง (อังกฤษ: Shang dynasty; จีน: 商朝; พินอิน: Shāng cháo) ราชวงศ์ถัง (อังกฤษ: Tang dynasty; จีน: 唐朝; พินอิน: Táng Cháo) ราชวงศ์โจว (อังกฤษ: Zhou dynasty; จีน: 周朝; พินอิน: Zhōu Cháo) และราชวงศ์ฉิน (อังกฤษ: Qin dynasty; จีน: 秦朝; พินอิน: Qín Cháo) สมเด็จพระจักรพรรดิได้ทรงใช้ทฤษฎีเบญจธาตุ หรือธาตุทั้ง 5 (อังกฤษ: Theory of the Five Elements หรือ Wu Xing; จีน: 五行; พินอิน: wŭ xíng) ในการเลือกใช้สีทั้งสิ้น
สีดำ
สีดำ เป็นสีที่มีความหมายถึง น้ำ และเป็นสีกลาง (neutral color) ทำให้มีคุณสมบัติลึกลับไม่แน่นอนแต่สามารถอยู่หลอมรวมกับทุกสิ่งได้มีทั้งพลังอำนาจและความอ่อนไหวไปพร้อมๆกัน ให้ทั้ง คุณประโยชน์มากมาย และยังสามารถนำมาซึ่งภัยพิบัติที่ยากจะประเมินค่าได้ดังนั้น สีดำจึงหมายถึงความคลุมเครือไม่แน่นอนเช่นเดียวกับกระแสน้ำ หมายถึงความลึกล้ำที่ยากจะหยั่งถึง ในทางจิตวิทยา สีดำเป็นสีที่เร้นลับ เคร่งขรึม โศกเศร้า ในหนังสืออี้จิง (Book of Changes) อ้างถึงสีดำว่าเป็นสีของสวรรค์ ด้วยคำกล่าวที่ว่า“สวรรค์และโลกแห่งสีดำอันลึกลับ (heaven and earth of mysterious black)” ที่มีที่มาจากการสังเกตท้องฟ้าทางทิศเหนือซึ่งเป็นสีดำมืด นำมาซึ่งความเชื่อที่ว่าองค์จักรพรรดิ์ หรือ เทียนตี้ (Tian Di, Heavenly Emperor; 天帝) คือผู้ที่มาจากดาวเหนือ จักรพรรดิในสมัยโบราณจึงใช้สีดำเป็นสีของเครื่องทรงมาโดยตลอด จนถึงสมัยราชวงศ์ฮั่นจึงมีการเปลี่ยนไปใช้สีเหลืองแทน
สัญญลักษณ์ไท่จิ (อังกฤษ:Taiji symbol; จีนตัวย่อ: 太极; จีนตัวเต็ม: 太極; พินอิน: tàijí; แปลตามตัวอักษรว่า "great pole") ใช้สีดำและสีขาวเป็นตัวแทนแห่งความเป็นหนึ่งเดียวระหว่างหยินและหยาง (Yin and Yang) ในสมัยจีนโบราณถือว่าสีดำเป็นราชาแห่งสีทั้งหลาย (king of colors) และยังให้เกียรติสีดำมากกว่าสีอื่น ๆ เล่าจื๊อเคยกล่าวไว้ว่า "ห้าสีทำให้คนตาบอด (five colors make people blind)" ดังนั้นสถาบันเต๋าจึงใช้สีดำเป็นสีสัญญลักษณ์ประจำของเต๋า (Dao) นอกจากนั้นสีดำยังมีความหมายโดยนัยถึงความเศร้าโศก และความตายด้วย
สีแดง
สีแดงเป็นสีที่เกี่ยวเนื่องกับไฟ ธาตุไฟในแผนภูมิโป้ยก่วย (八卦) ของจีน หมายถึงแสงสว่าง ความอบอุ่น พละกำลัง และความรุ่งโรจน์ สีแดงจึงเป็นสัญลักษณ์แห่งความโชคดีและความสุข สามารถพบการใช้สีแดงได้ทุกที่ในช่วงเทศกาลปีใหม่จีน วันหยุดอื่น ๆ และในการพบปะของครอบครัว ซองอั่งเปาซึ่งเป็นเงินของขวัญที่จะได้รับในสังคมจีนช่วงวันหยุดหรือโอกาสพิเศษมีการใช้สีแดงซึ่งเป็นสัญลักษณ์ของความโชคดีเช่นกัน
สีแดงจึงเป็นที่ต้องห้ามในงานศพในฐานะที่เป็นสีสัญลักษณ์ของความสุข และชื่อของผู้ตายมักถูกเขียนขึ้นโดยใช้สีแดง จึงถือว่าเป็นสิ่งไม่เหมาะสมที่จะใช้หมึกสีแดงสำหรับเขียนชื่อบุคคลในบริบทอื่น ๆ
ประเทศจีนในปัจจุบัน สีแดงยังคงเป็นสีที่นิยมมากและนำมาใช้โดยรัฐบาลคอมมิวนิสต์ แม้ในตลาดหุ้นของจีน สีแดงก็เข้ามามีบทบาทด้วยเช่นกัน กระดานหุ้นของประเทศในแถบตะวันตก เช่น ทวีปยุโรป ทวีปอเมริกา หรือในประเทศอื่นอีกหลาย ๆ ประเทศ เมื่อตัวเลขเป็นสีแดงหมายถึงราคาหุ้นที่ร่วงหรือลดลงจากเดิม แต่สำหรับในประเทศจีน ไต้หวัน ฮ่องกง หากตัวเลขราคาหุ้นเป็นสีแดง กลับหมายถึงราคาหุ้นที่กำลังขึ้นหรือเพิ่มขึ้นกว่าเดิม จึงมีคำว่า "เปิดกระดานแดง (开红盘)" ที่หมายถึงหุ้นดีดตัวสูงขึ้นตั้งแต่ช่วงเปิดตลาด
สีชิง (เขียวอมน้ำเงิน)
แม้ว่าขณะนี้ประเทศจีนจะมีคำแยกต่างหากสำหรับ "สีฟ้า" (蓝) แต่ในสมัยโบราณมีการจัดเฉดสีฟ้าเข้ารวมกับสีเขียว โดยใช้ชื่อเรียกว่า 青 (qing) ซึ่งมีที่มาจากการเกิดต้นใหม่ของพืช สีนี้เป็นสีที่มีความเกี่ยวเนื่องกับธาตุไม้ (อาทิ ชีวิตของพึช) มันจึงหมายถึงความเจริญเติบโตหรือการเปลี่ยนแปลงไปสู่สิ่งใหม่ที่ดีกว่า สีแทนความหม่นหมอง แต่เมื่อมันมาอยู่ รวมกันก็จะเกิดความหมายใหม่ที่ดีๆเพราะสีเขียวอมน้ำเงินนั้นไปพ้องกับสีของใบไผ่ เป็นไม้มงคลของชาวจีน ชาวจีนมีความเชื่อว่าสีเขียวอมน้ำเงินเป็นสีแห่งความ อ่อนเยาว์ในทางจิตวิทยา ได้รวมเอาคุณลักษณะของหลายสีเข้าด้วยกัน ได้แก่ สีเหลือง สีน้ำเงิน สีขาว แม้สีฟ้าจะถูกมองว่าหม่นหมอง แต่เมื่อได้ความสดใสจากสีเหลือง เข้ามาช่วยแล้ว ก็ทำให้สีเขียวอมน้ำเงินช่วยกระตุ้นอารมณ์ความรู้สึกให้สดชื่นได้